பாலிங் மக்களவைத் தொகுதி

பாலிங் மக்களவைத் தொகுதி (மலாய்: Kawasan Persekutuan Baling; ஆங்கிலம்: Baling Federal Constituency; சீனம்: 加油联邦选区) என்பது மலேசியா, கெடா மாநிலத்தில், பாலிங் மாவட்டத்தில் (Baling District) உள்ள ஒரு மக்களவைத் தொகுதி (P016) ஆகும்.

பாலிங் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), பாலிங் தொகுதி 50 தேர்தல் வட்டாரங்களாக (Polling Districts) பிரிக்கப்பட்டு உள்ளது.

பொது
பாலிங் நகரம்

பாலிங் (Baling) நகரம், மலேசியா, கெடா, பாலிங் மாவட்டத்தில் உள்ள ஒரு நகரம். தாய்லாந்து நாட்டின் தெற்கே இருக்கும் பெத்தோங் நகருக்கு மிக அருகில் இந்தப் பாலிங் நகரம் அமைந்து உள்ளது. சுங்கை பட்டாணி நகரில் இருந்து 56 கி.மீ. வடக்கே உள்ளது.

கெடா மாநிலத்தில் 12 மாவட்டங்கள் உள்ளன. அந்த மாவட்டங்களில் ஒரு மாவட்டத்தின் பெயர் பாலிங் மாவட்டம். அந்த மாவட்டத்தில் தான் பாலிங் நகரம் அமைந்து உள்ளது.

பாலிங் மாவட்டம்

கெடா மாநிலத் தலைநகரமான அலோர் ஸ்டார் நகரில் இருந்து ஏறக்குறைய 110 கி.மீ தொலைவில் இந்த மாவட்டம் அமைந்து உள்ளது. இந்த மாவட்டத்திற்குத் தெற்கே பேராக் மாநிலம்; வடக்கே தாய்லாந்து நாட்டின் பெத்தோங் நகரம் உள்ளன.

மலேசிய வரலாற்றில் சிறப்பு பெற்ற நகரங்களில் பாலிங் நகரமும் ஒன்றாகும். 1948-ஆம் ஆண்டில் இருந்து 1960-ஆம் ஆண்டு வரை, மலாயா பொதுவுடைமைப் போராளிகளுக்கு எதிராகப் பாலிங் மாவட்டத்தில் அவசரகாலப் பிரகடனம் செய்யப் பட்டது.

மலாயா வரலாற்றில் புகழ்பெற்ற பாலிங் பேச்சு இங்குதான் நடைபெற்றது. மலாயா பொதுவுடைமை கட்சிக்கும் மலாயா அரசாங்கத்திற்கும் இடையே அந்தப் பேச்சுவார்த்தை நடந்தது.

பாலிங் பேச்சு

பாலிங் பேச்சு அல்லது பாலிங் பேச்சுவார்த்தை (மலாய்: Rundingan Damai Baling; ஆங்கிலம்: Baling Talks) எனும் பேச்சுவார்த்தை பாலிங் நகரத்தில், 1955 டிசம்பர் மாதம் 28 - 29-ஆம் தேதிகளில், மலாயா பொதுவுடைமை கட்சிக்கும் (Communist Party of Malaya - CPM); மலாயா அரசாங்கத்திற்கும் இடையே நடந்த அமைதிப் பேச்சு வார்த்தையாகும். பாலிங் அரசாங்க ஆங்கிலப் பள்ளியில் (Government English School) நடைபெற்றது.Baling Talks, a meeting between Messrs. David Marshall, Tunku Abdul Rahman, Dato Sir Tan Cheng Lock, and Chin Peng on 28 December 1955.

மலாயா அவசரகால நிலைமையைத் தீர்க்கும் முயற்சியாக இந்தப் பேச்சுவார்த்தை நடைபெற்றது. இந்தப் பேச்சுவார்த்தையில் மலாயா அரசாங்கத்தைப் பிரதிநிதித்து துங்கு அப்துல் ரகுமான் (Tunku Abdul Rahman), டத்தோ சர் டான் செங் லோக் (Dato Sir Tan Cheng Lock), சிங்கப்பூர் முதலமைச்சர் டேவிட் மார்சல் (David Marshall) ஆகியோர் கலந்து கொண்டனர்.The Baling Talks were held in Malaya in 1956 in an attempt to resolve the Malayan Emergency situation. The main participants were Chin Peng, David Marshall and Tunku Abdul Rahman.The 1955 Baling Talks. Singapore Arts Festival 2011.

பாலிங் நாடாளுமன்றத் தொகுதி
 பாலிங் தொகுதி நாடாளுமன்ற உறுப்பினர்கள் நாடாளுமன்றம்  ஆண்டுகள்  உறுப்பினர்  கட்சி  மலாயா கூட்டரசு நாடாளுமன்றம் 1-ஆவது  1959–1963  அருன் அப்துல்லா (Harun Abdullah)  மலேசிய நாடாளுமன்றம் 1-ஆவது  1963–1964  அருன் அப்துல்லா (Harun Abdullah)   2-ஆவது  1964–1969  1969–1971  நாடாளுமன்றம் ஒத்திவைப்பு 3-ஆவது  1971–1973  சாபி அப்துல்லா (Shafie Abdullah)   1973–1974   4-ஆவது  1974–1978  5-ஆவது  1978–1982  மொகட் நக்காய் அகமத் மொகட். (Mohd. Nakhaie Ahmad Mohd.)   6-ஆவது  1982–1986  செரோஜி அரோன் (Seroji Haron)   7-ஆவது  1986–1990  ராஜா அரிபின் ராஜா சுலைமான் (Raja Ariffin Raja Sulaiman) 8-ஆவது 1990–1995  9-ஆவது  1995–1999  10-ஆவது  1999–2004  தைப் அசாமுடன் முகமட் தாயிப் (Taib Azamudden Md Taib)   11-ஆவது  2004–2008  மசித்தா இப்ராகிம் (Mashitah Ibrahim)   12-ஆவது  2008–2013  தைப் அசாமுடன் முகமட் தாயிப் (Taib Azamudden Md Taib)   13-ஆவது  2013–2018  அப்துல் அசீஸ் அப்துல் ரகீம் (Abdul Azeez Abdul Rahim)   14-ஆவது  2018–2022 15-ஆவது  2022–present  அசன் சாத் (Hassan Saad) 

பாலிங் தேர்தல் முடிவுகள்
+ மலேசியப் பொதுத் தேர்தல் 2022 பொது  வாக்குகள்  % பதிவு பெற்ற வாக்காளர்கள்  132,099  - வாக்களித்தவர்கள்  110,353  82.75% செல்லுபடி வாக்குகள்  109,064  100.00% செல்லாத வாக்குகள்  1,289  - பெரும்பான்மை  29,137  26.71% வெற்றி பெற்ற கட்சி  பெரிக்காத்தான் நேசனல்

பாலிங் வேட்பாளர் விவரங்கள் 

+ மலேசியப் பொதுத் தேர்தல் 2022  வேட்பாளர் கட்சி பெற்ற வாக்குகள் (%)rowspan=1  அசன் சாத் (Hassan Saad)  பெரிக்காத்தான் 64,493 59.13%rowspan=1  அப்துல் அசீஸ் அப்துல் ரகீம் (Abdul Azeez Abdul Rahim) பாரிசான் 35,356 32.42%rowspan=1   சொகாரி அப்துல்லா (Johari Abdullah)  பாரிசான் 8,636 7.92%rowspan=1  பசீர் அப்துல் ரகுமான் (Bashir Abdul Rahman)  உள்நாட்டு போராளிகள் கட்சி 579 0.53%

மேற்கோள்கள்



 மேலும் காண்க 

 பாலிங் மாவட்டம்
 பாலிங் நகரம்
 பாலிங் (மக்களவைத் தொகுதி)
 பாலிங் பேச்சு
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

‎பகுப்பு:கெடா நாடாளுமன்றத் தொகுதிகள்